Αριθ. C 344/4 Επίσημη Εφημερίδα των Ευρωπαϊκών Κοινοτήτων 20.12.83 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση κανονισμού του Συμβουλίου για τη θέσπιση ειδικών μέτρων κοινοτικού ενδιαφέροντος 
που αφορούν την ενεργειακή στρατηγική 
COM(83) 698 τελικό 
(Υποβληθείσα από τηνΕπιτροπή στο Συμβούλιο στις 2 Δεκεμβρίου 1983) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΏΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι τα ψηφίσματα του Συμβουλίου της 17ης Δεκεμβρίου 
1974 ('), της 13ης Φεβρουαρίου 1975 (2) και της 9ης Ιου­
νίου 1980 (3), καθώς επίσης και οι συστάσεις 82/604/ 
ΕΟΚ(4) και 83/250/ΕΟΚ(5) του Συμβουλίου, καθόρισαν 
τις κατευθύνσεις της ενεργειακής πολιτικής της Κοι­
νότητας' 
ότι το γεγονός πώς η οικονομία κράτους μέλους, στην 
περίπτωση που βρίσκεται σε ειδική κατάσταση, υφί­
σταται δυσανάλογη επιβάρυνση κατά τη χρηματοδότηση 
του κοινοτικού προϋπολογισμού, είναι δυνατό να δη­
μιουργήσει κατάσταση ασυμβίβαστη με την καλή λει­
τουργία της Κοινότητας" 
ότι η Κοινότητα έχει διαμορφώσει ενεργειακή στρατη­
γική με στόχο ιδίως τη μείωση της εξάρτησης από τις 
εισαγωγές ενεργειακών προϊόντων, ιδιαίτερα του πετρε­
λαίου-
ότι είναι αναγκαία η λήψη ειδικών μέτρων κοινοτικού 
ενδιαφέροντος σχετικά με την ενεργειακή στρατηγική 
και τις σχετικές χρηματικές συνεισφορές της Κοινότητας 
σε σχέδια και μέτρα στην Ομοσπονδιακή Δημοκρατία 
της Γερμανίας και στο Ηνωμένο Βασίλειο, που συμβάλ­
λουν στην επίτευξη των ενεργειακών στόχων της Κοι­
νότητας' 
(') ΕΕαριθ. C 153 της 9. 7. 19^5, σ. 2. 
Ο ΕΕαρι9. C 153 της 9. 7. 1975, σ. 6. 
(3) ΕΕ αριθ. C 149 της 18. 6. 1980, σ. 3. 
(4) ΕΕ αριθ. L 247 της 23. 8. 1982, σ. 9. 
Ο ΕΕαριΘ. L 140 της 31. 5. 1983, σ. 25. ότι το συνολικό ύψος των κοινοτικών συνεισφορών που 
είναι αναγκαίες για τα ανωτέρω ειδικά μέτρα υπολογί­
ζεται σε 255 εκατομμύρια ECU για τα σχέδια και μέτρα 
που υλοποιούνται στο Ηνωμένο Βασίλειο και σε 201 
εκατομμύρια ECU για τα σχέδια και μέτρα που υλοποι­
ούνται στην Ομοσπονδιακή Δημοκρατία της Γερμανίας* 
ότι τα σχέδια και μέτρα πρέπει να είναι δυνατόν να 
προσδιοριστούν και να συνοδεύονται από τις πληροφο­
ρίες που απαιτούνται προκειμένου να επιλεγούν μόνο 
αυτά που παρουσιάζουν, στον τομέα όπου υπάγονται, 
κοινοτικό ενδιαφέρον' 
ότι η Επιτροπή πρέπει να είναι σε θέση να ελέγχει την 
υλοποίηση των σχεδίων και μέτρων που προβλέπει ο 
παρών κανονισμός' 
ότι η συνθήκη δεν προβλέπει τις εξουσίες δράσης που 
απαιτούνται προς το σκοπό αυτό, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο Ι 
Ειδικά μέτρα κοινοτικού ενδιαφέροντος που αφορούν 
την ενεργειακή στρατηγική θεσπίζονται το 1984 στην 
Ομοσπονδιακή Δημοκρατία της Γερμανίας και στο 
Ηνωμένο Βασίλειο. 
Άρθρο 2 
1. Τα ειδικά μέτρα κοινοτικού ενδιαφέροντος υλο­
ποιούνται μέσω της χρηματοδοτικής συνδρομής για την 
πραγματοποίηση σχεδίων και μέτρων που συμβάλλουν 
στην επίτευξη ενός ή περισσοτέρων από τους ακόλου­
θους στόχους της ενεργειακής πολιτικής της Κοινότητας: 
— διατήρηση του επιπέδου παραγωγής άνθρακα στην 
Κοινότητα υπό ικανοποιητικούς οικονομικούς όρους, 
— εξασφάλιση, μέσω πολιτικής τεχνολογικής έρευνας 
και ανάπτυξης, καλύτερης εκμετάλλευσης των κλα­
σικών μορφών ενέργειας και, μακροπρόθεσμα, αντι­
κατάσταση τους από νέες πηγές ενέργειας, 
20.12.83 Επίσημη Εφημερίδα των Ευρωπαϊκών Κοινοτήτων Αριθ. C 344/5 
— ανάπτυξη ενδογενών ενεργειακών πόρων υπό ικανο­
ποιητικούς οικονομικούς όρους, 
— μείωση της αναλογίας του ποσοστού αύξησης της 
ενεργειακής κατανάλωσης προς το συντελεστή οικο­
νομικής ανάπτυξης, 
— μείωση της κατανάλωσης πετρελαίου στην Κοι­
νότητα σε σχέση με το σύνολο της ενεργειακής κατα­
νάλωσης, 
— αύξηση του ποσοστού που αντιπροσωπεύουν τα 
στερεά καύσιμα και η πυρηνική ενέργεια στην 
παραγωγή ηλεκτρικής ενέργειας, 
— αύξηση της χρησιμοποίησης ανανεώσιμων ενεργει­
ακών πηγών, 
— αναδιάρθρωση της ζήτησης με σκοπό την ορθολογικό­
τερη χρησιμοποίηση της ενέργειας, 
— αύξηση των επενδύσεων για τη στροφή προς τη 
χρησιμοποίηση στερεών καυσίμων. 
2. Τα σχέδια και μέτρα πρέπει να υποβάλλονται στην 
Επιτροπή μαζί με όλες τις απαραίτητες πληροφορίες, 
ώστε να αξιολογηθεί: 
— η συμφωνία τους με τους όρους της παραγράφου 1, 
— η συμφωνία τους με τα κριτήρια επιλογής που καθορί­
ζονται στο άρθρο 3, 
— το ενδιαφέρον που παρουσιάζουν από κοινοτικής 
πλευράς, λαμβάνοντας υπόψη την ενεργειακή στρατη­
γική στον τομέα που εξετάζεται, 
— τις δυνατότητες παρακολούθησης της εκτέλεσης κάθε 
σχεδίου και μέτρου, καθώς και τις δυνατότητες για 
την επαλήθευση των δαπανών. 
3. Η Επιτροπή μπορεί να ζητήσει οποιαδήποτε 
συμπληρωματική πληροφορία που είναι αναγκαία για 
την εξέταση των εν λόγω σχεδίων και μέτρων. 
Άρ&ρο 3 
1. Τα σχέδια και μέτρα ανταποκρίνονται στα κριτήρια 
επιλογής για χρηματική συνεισφορά της Κοινότητας, 
εφόσον χρηματοδοτούνται εξ ολοκλήρου ή κατά ένα 
μέρος από δημόσιες αρχές και ανταποκρίνονται στα ακό­
λουθα κριτήρια: 
α) συμβάλλουν στην επίτευξη των στόχων της ενεργει­
ακής πολιτικής της Κοινότητας-
6) είναι σύμφωνα με άλλες κοινοτικές πολιτικές· 
γ) δεν προκαλούν στρεβλώσεις του ανταγωνισμού, 
κυρίως όσον αφορά τα ποσά των δημοσίων ενισχύ­
σεων. 
2. Επιπλέον, επιλέγονται μόνο τα σχέδια επίδειξης ή 
ενεργειακά ερευνητικά σχέδια για τα οποία τα κράτη 
μέλη προβλέπουν τις αναγκαίες διατάξεις για τη διασφά­λιση της εκμετάλευσης, της εμπορίας και της διάδοσης 
των αποτελεσμάτων σε όλη την Κοινότητα, κατά τρόπο 
που δε δημιουργεί διακρίσεις. 
'Αρ&ρο4 
1. Η Επιτροπή εξετάζει τα σχέδια και τα μέτρα που 
υποβάλλονται σε αυτή από κάθε ενδιαφερόμενο κράτος 
μέλος στο πλαίσιο του παρόντος κανονισμού και ενη­
μερώνει σχετικά την επιτροπή που αναφέρεται στο 
άρθρο 7. 
2. Σύμφωνα με τη διαδικασία που καθορίζεται στο 
άρθρο 8, η Επιτροπή αποφασίζει για: 
α) τα σχέδια και μέτρα που δικαιούνται κοινοτικής 
στήριξης, βάσει των κριτηρίων που προβλέπονται στο 
άρθρο 3" 
6) το ύψος της συνολικής χρηματικής συνεισφοράς της 
Κοινότητας, μέσα στα όρια των διαθεσίμων πιστώ­
σεων. 
3. Η συνολική χρηματική συνεισφορά της Κοινότητας 
δε μπορεί να υπερβαίνει, για κάθε σχέδιο ή μέτρο, το 
70θ/ο της ετήσιας δημόσιας δαπάνης που προβλέπεται 
για την εκτέλεση του. 
4. Δεν καταβάλλεται χρηματική συνεισφορά για 
δαπάνη που έχει πραγματοποιηθεί σε χρόνο πέραν των 
δώδεκα μηνών πριν από την έναρξη ισχύος του παρόντος 
κανονισμού. 
5. Όχι λιγότερο από 20 °/ο του συνόλου των χρημα­
τικών συνεισφορών της Κοινότητας που πραγματοποι­
ούνται βάσει του παρόντος κανονισμού για σχέδια και 
μέτρα σε κάθε χώρα, κατανέμονται βάσει των σχεδίων ή 
μέτρων που έχουν αρχίσει να υλοποιούνται κατά την 
περίοδο των δώδεκα μηνών πριν από την έναρξη ισχύος 
του παρόντος κανονισμού. 
6. Οι αποφάσεις της Επιτροπής που αναφέρονται στην 
παράγραφο 2 δημοσιεύονται στην Επίσημη Εφημερίδα 
των Ευρωπαϊκών Κοινοτήτων. 
Άρ#ρο 5 
1. Οι πιστώσεις που αφορούν τα σχέδια και μέτρα 
εγγράφονται στον προϋπολογισμό των Ευρωπαϊκών Κοι­
νοτήτων. 
2. Μόλις ληφθεί απόφαση δυνάμει του άρθρου 4 παρά­
γραφος 2, η Επιτροπή καταβάλει το 90 °/ο του ποσού της 
κοινοτικής συνεισφοράς που προβλέπεται. 
3. Το υπόλοιπο 10 °/ο καταβάλεται αμέσως μόλις 
απορροφηθεί το ποσό που αναφέρεται στην παράγραφο 
2, όπως αυτό βεβαιούται από την κυβέρνηση του 
ενδιαφερόμενου κράτος μέλους, με την προϋπόθεση ότι η 
υλοποίηση του σχεδίου ή μέτρου προχωρεί όπως έχει 
προγραμματιστεί και έχουν πραγματοποιηθεί επιτόπιοι 
έλεγχοι σύμφωνα με τη διαδικασία που προβλέπεται στο 
άρθρο 6. 
Αριθ. C 344/6 Επίσημη Εφημερίδα των Ευρωπαϊκών Κοινοτήτων 20.12.83 
Άρΰροό 
1. Η Επιτροπή διασφαλίζει ότι κάθε σχέδιο ή μέτρο 
εκτελείται σύμφωνα με τον παρόντα κανονισμό, με τις 
διατάξεις που θεσπίζονται για την εφαρμογή του και με 
τους κανονισμούς που θεσπίζονται δυνάμει του άρθρου 
209 της συνθήκης. 
Προς το σκοπό αυτό, καθένα από τα ενδιαφερόμενα 
κράτη μέλη παρέχει στην Επιτροπή όλες τις πληροφορίες 
που εκείνη ζητά, και λαμβάνει, όσον αφορά τα σχέδια 
και μέτρα που επωφελούνται από κοινοτική παρέμβαση, 
όλα τα μέτρα που απαιτούνται για να διευκολυνθεί ο 
έλεγχος που η Επιτροπή θεωρεί σκόπιμο, συμπεριλαμβα­
νομένων των επιτόπιων ελέγχων που πραγματοποιούνται 
μετά από αίτηση της, και με τη συμφωνία του ενδιαφερό­
μενου κράτους μέλους από τις αρμόδιες αρχές του τελευ­
ταίου, και στους οποίους μπορούν να συμμετάσχουν οι 
υπάλληλοι της Επιτροπής. 
Κάθε ενδιαφερόμενο κράτος μέλος θέτει στη διάθεση 
της Επιτροπής, για περίοδο τριών ετών από την κατα­
βολή του υπολοίπου που αναφέρεται στο άρθρο 5 παρά­
γραφος 3, όλα τα δικαιολογητικά έγγραφα ή επικυρω­
μένα αντίγραφα που αφορούν1 τη δαπάνη. 
2. Στην περίπτωση που η υλοποίηση σχεδίου ή μέτρου 
δεν είναι σύμφωνη με τον παρόντα κανονισμό, ή απο­
κλίνει σημαντικά από αποφάσεις που έχουν ληφθεί για 
την εφαγμογή του, η Επιτροπή μπορεί να αναστείλει τις 
οφειλόμενες πληρωμές. Στην περίπτωση αυτή, μπορεί 
επίσης να αποφασίσει ότι τα ποσά που έχουν ήδη 
καταβληθεί ή που οφείλονται πρέπει να διατεθούν, 
σύμφωνα με τη διαδικασία που ορίζεται στο άρθρο 8, σε 
άλλα σχέδια ή μέτρα που έχουν υποβληθεί βάσει του 
παρόντος κανονισμού. Εάν η Επιτροπή κρίνει ότι δεν 
υπάρχουν διαθέσιμα άλλα σχέδια ή μέτρα, ανακτά τα 
καταβληθέντα ποσά. 
Άρ&ρο 7 
1. Συνιστάται διαχειριστική επιτροπή που στο εξής 
καλείται «επιτροπή», η οποία αποτελείται από αντι­
προσώπους των κρατών μελών και προεδρεύεται από 
αντιπρόσωπο της Επιτροπής. 
2. Στο πλαίσιο της επιτροπής, οι ψήφοι των κρατών 
μελών σταθμίζονται σύμφωνα με το άρθρο 148 παρά­
γραφος 2 της συνθήκης. Ο πρόεδρος δεν συμμετέχει στην 
ψηφοφορία. Άρ#ρο8 
1. Στην περίπτωση που ακολουθείται η διαδικασία 
που ορίζεται στο παρόν άρθρο, ο πρόεδρος συγκαλεί την 
επιτροπή, είτε με δική του πρωτοβουλία είτε μετά από 
αίτηση αντιπροσώπου κράτους μέλους. 
2. Ο αντιπρόσωπος της Επιτροπής υποβάλλει σχέδια 
των αποφάσεων που πρέπει να ληφθούν. Η επιτροπή 
αποφαίνεται επί των σχεδίων μέσα σε προθεσμία που ο 
πρόεδρος ορίζει ανάλογα με τον επείγοντα χαρακτήρα 
των υπό εξέταση ζητημάτων. Η επιτροπή αποφαίνεται με 
ειδική πλειοψηφία σύμφωνα με το άρθρο 148 παρά­
γραφος 2 της συνθήκης. 
3. Η Επιτροπή εκδίδει αποφάσεις που ισχύουν άμεσα. 
Ωστόσο, στην περίπτωση που οι αποφάσεις αυτές δεν 
είναι σύμφωνες με τη γνώμη της επιτροπής, ανακοινώ­
νονται στο Συμβούλιο το συντομότερο δυνατό, και το 
αργότερο εντός μηνός. Στην περίπτωση αυτή, η Επιτροπή 
αναβάλει την εφαρμογή των αποφάσεων που εξέδωσε, 
για διάστημα το πολύ δύο μηνών από την ημερομηνία 
της εν λόγω ανακοίνωσης. Το Συμβούλιο, αποφαινόμενο 
με ειδική πλειοψηφία, μπορεί να λάβει διαφορετική από­
φαση μέσα σε διάστημα δύο μηνών. 
Άρ&ρο9 
Κάθε ενδιαφερόμενο κράτος μέλος προβαίνει, με τη 
σύμφωνη γνώμη της Επιτροπής, στη λήψη των μέτρων 
που είναι αναγκαία για να διασφαλιστεί η κατάλληλη 
δημοσιότητα στη συνδρομή που παρέχεται βάσει του 
παρόντος κανονισμού. 
ΆρΰροΙΟ 
Η Επιτροπή υποβάλλει στο Συμβούλιο και το Ευρωπαϊκό 
Κοινοβούλιο έκθεση για την εφαρμογή του παρόντος 
κανονισμού. 
ΆρΦρο 11 
Ο παρών κανονισμός αρχίζει να ισχύει την ημέρα της 
δημοσίευσης του στην Επίσημη Εφημερίδα των Ενρω-
παϊκών Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε όλα τα κράτη μέλη.